OpenLLM-France/wikimedia huggingface dataset:
# Jean-Baptiste Isabey

Jean-Baptiste Isabey (Nancy, 1767ko apirilaren 11 – Paris, 1855eko apirilaren 18a) frantziar margolaria izan zen.
Hemeretzi urterekin Jacques-Louis David margolariaren ikasle sartu zen. Erreginaren eta beste noble frantses batzuen enkarguak jaso zituen, eta hurrengo agintari frantsesengandik jasotzen jarraitu zuen 1855ean hil zen arte. Napoleon eta Josefina ere bere patroiak izan ziren, eta koroatzearen zeremoniaz arduratu zen. Luis XVIII.a Frantziakoaren erretratua egin zuen eta Karlos X.a Frantziakoaren koroatzea prestatu zuen. Uztaileko monarkiak errege bildumen arduradun izendatu zuen eta Napoleon III.ak pentsio bat eta Ohorezko Legioa eman zizkion.
Eugène semea ere margolaria izan zen.

## Iruditegia

* Isabey alabarekin, 1795, François Gérard
* Christine Boyerren miniatura
* Portrait de Bonaparte à la Malmaison (1801), marrazkia, Rueil-Malmaison.
* Napoléon Bonaparte (1804).
* Costume de grand maître des cérémonies. Sacre de Napoléon, Paris.
* Costume de colonel général du dragon et de colonel général des hussards. Sacre de Napoléon, Paris.
* Louis-Nicolas Davouten erretratua (1808-1810), Rueil-Malmaison
* Mariskalen mahaia (1808-1810), Rueil-Malmaison
* Maria Luisa Austriakoa (1810)
* Napoleon (1810)
* Adèle d'Osmond, comtesse de Boigne (1810)
* Carlos Gutierrez de los Ríos (1817)
* Charles-Victor Prévost d'Arlincourt (1824)

## Kanpo estekak

* Datuak: Q551132
* Multimedia: Jean-Baptiste Isabey / Q551132
# Jean-Baptiste Hiriart-Urruti

Jean-Baptiste Hiriart-Urruti (Hazparne, 1949ko abenduaren 27a) lapurtar matematikaria da. Estatu Batuetan ikertzaile izan ondoren, Tolosako Paul-Sabatier Unibertsitatean irakasle moduan aritu zen.

## Lan nabarmenak

* Claude Lemaréchalekin batera, Fundamentals of convex analysis. Grundlehren Text Editions Springer-Verlag (2001)
* Les mathématiques du mieux faire. Vol. 1 : Premiers pas en optimisation. Collection Opuscules, Editions ELLIPSES (décembre 2007), 144 pages.
* Les mathématiques du mieux faire. Vol. 2 : La commande optimale pour les débutants. Collection Opuscules, Editions ELLIPSES (2008)
* Optimisation et analyse convexe (résumé de cours, exercices et problèmes corrigés). Collection Enseignement SUP Mathématiques, Editions EDP SCIENCES (2009)
* Dominique Azé eta Guillaume Constansekin batera, Calcul différentiel et équations différentielles (exercices et problèmes corrigés). Collection Enseignement SUP Mathématiques, Editions EDP SCIENCES (2010)
* Dominique Azérekin batera, Analyse variationnelle et optimisation (éléments de cours, exercices et problèmes corrigés). Editions CEPADUES (2010)
* Bases, outils et principes pour l'analyse variationnelle. Collection « Mathématiques et Applications » de la SMAI. Éditions Springer (2012)
* Les équations différentielles pour les débutants. Éditions H&K (2013)
* Mathematical tapas. Vol. 1 (for Undergraduates). Springer Undergraduate Mathematics Series (2016)
* Mathematical tapas. Vol. 2 (from Undergraduate to Graduate, L3-M1). Springer Undergraduate Mathematics Series (2017)
* Ah ça c’est bien dit ! 1001 proverbes du Pays basque, d’Occitanie, de Catalogne… et d’ailleurs, (2019)
* Humour en mathématiques. Blagues, bons mots et historiettes sur les mathématiques et ceux qui les pratiquent, (2020)

## Kanpo estekak

* Datuak: Q38238534
# Jean-Baptiste Jourdan

Jean-Baptiste Jourdan, 1. Jourdan kondea (Limoges, 1762ko apirilaren 29a - Paris, 1833ko azaroaren 23a) frantziar mariskala izan zen.
1778an Frantziako Errege Armadarekin bat egin eta Ameriketako Estatu Batuen Independentzia Gerran esku hartu zuen. Savannahko setioan eta Karibeko Grenada, Saint Vincent eta Tobago uharteen inbasioetan egon zen. 1784an desmobilizatu eta Limogesera itzuli zen.
Frantziako Iraultza babestu zuen eta armadara itzuli zen eta Lehen Koalizioko Gerran parte hartu zuen. Dibisioko jeneral mailara igo zuten eta 1794an Fleurusko guduan irabazi zuen.
1799tik Bigarren Koalizioko Gerran esku hartu zuen. Napoleonen Brumaireko estatu-kolpea aurka agertu zen eta Bostehunen Kontseilutik bota zuten, baina gero adiskidetu egin zen.
1804an Napoleonek Inperioko mariskal izendatu zuen. 1808an Jose Bonaparteri lagundu zion Napolitik Espainiara. Iberiar Penintsulako gerrako hainbat gudutan esku hartu zuen eta Gasteizko guduan garaitua izan zen.
1814an Borboien berrezarkuntza babestu zuen eta 1815ean Napoleon Ehun Egunetan. 1819an Frantziako pare eta Hôtel des Invalidesko gobernadore izendatu zuten.
* Datuak: Q250003
* Multimedia: Jean-Baptiste Jourdan / Q250003
# Jean-Baptiste Gaye de Martignac

Jean-Baptiste Sylvère Gaye, Martingaceko bizkondea (Bordele, 1778ko ekainaren 20a - Paris, 1832ko apirilaren 3a) frantziar politikaria izan zen. Frantziako lehen ministroa izan zen 1828tik 1829ra.
Emmanuel Joseph Sieyèsen idazkaria izan zen, armadan egon zen denbora batez eta gero literaturan aritu zen. Inperioan abokatu arrakastatsua izan zen Bordelen, eta 1818an errege-gorteko abokatu-jeneral izendatu zuten. 1819an fiskal-jeneral izendatu zuten Limogesen, eta 1821ean Diputatuen Ganberan sartu zen, Jean-Baptiste de Villèleren politika ultramontanistak babestuz. 1822an estatu-kontseilari izendatu zuten, 1823an Angulemako dukearekin batera Espainiara joan zen eta 1824an bizkonde eta erregistroetako zuzeneko jeneral izendatu zuten.
Bere jarrera politikoa ez zen hain erradikala bihurtu eta 1828ko urtarrilean Karlos X.a erregeak lehen ministro izendatu zuen. Prentsako zentsura ezabatu zuen. Ezker muturrak eta eskuin muturrak kritikatu egin zuten, eta haren aurka egin zuten Ganberan eta 1829ko abuztuan erregeak kargutik kendu zuen.

## Lanak

* Bordeaux au mois de Mars 1815 (1830)
* Essai historique sur les révolutions d'Espagne et l'intervention française de 1823 (1832).
* Datuak: Q958953
* Multimedia: Jean-Baptiste Gay, vicomte de Martignac / Q958953
# Jean-Baptiste Hardoy

Jean-Baptiste Hardoy (Urdatx, XIX-XX mendea) Zuberoako pastoralgilea izan zen . Oihantzaina zen bizibidez eta pastoral-idazle afizioz. Bi pastoral idatzi zituen, Belcader roi d'Afrique eta Tuduk empereur d'Annam; 1892an antzeztu ziren biak. Berebiziko garrantzia dute Instruccionia izenburupean pastoralen antzezte-arauez idatzi zituen oharrek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12260270
# Hydrodynastes

Hydrodynastes Dipsadidae familiako narrasti genero bat da. Hego Amerikan bizi dira.

## Espezieak

* Hydrodynastes bicinctus (Herrmann, 1804)
* Hydrodynastes gigas (Duméril, Bibron & Duméril, 1854)
* Hydrodynastes melanogigas Franco, Fernandes & Bentim, 2007

## Kanpo estekak

* Datuak: Q2706925
* Multimedia: Hydrodynastes / Q2706925
* Espezieak: Hydrodynastes
# Ibero

    Artikulu hau Oltzako herriari buruzkoa da; beste esanahietarako, ikus «Ibero (argipena)».
Ibero Oltza zendeako (Nafarroa) kontzejua da. 1857ko errolda arte berezko udalerria izan zuen. 393 metroko altueran kokatuta dago, Legin mendiaren azpian (444 m) eta herrian Arakil (ibaia)k bat egiten du Argarekin. Lizarratik 36.5 kilometrotara dago, eta Iruñeatik 12.9 km-tara.
Iparraldean Izkue eta Ororbia, hegoaldean Larraia eta Paternain, ekialdean Gazolatz eta Barañain eta mendebaldean Etxauri eta Otazu (Etxauri) herri mugakide ditu.
2007ko urtarrilaren 1eko erroldaren arabera, herriak 213 biztanle ditu.

## Kale izendegia

* Arakil
* Arzenegi
* Izpea
* Larreberri
* Lubia
* Murubia
* San Juan
* Zorrola

## Demografia eta biztanleria

Iberoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 195 | 205 | 206 | 194 | 187 | 175 | 215 | 213 |

## Ondarea
### Eraikin zibilak

* "El fuerte" edo "El palacio": Erdi Aroko jauregia, herriko goiko aldean kokatua.
* Herrigunean dago XIX. mendean eraikitako pilotalekua, 2017ko abuztuan "Juan Martínez de Irujo-Toki Alai" izena hartu zuena.

### Erlijio-ondarea

* San Pedro: XV. mendeko eliza zaharra, gaur egun hondatuta dagoena.
* Jasokundearen parrokia berria: XIX. mendean eraikia.
* Garai batean herriak bost baseliza eduki zuen, San Andres, San Pedro, San Martin, San Bartolome eta Santo Tomas. Gaur egun bat bera ere ez da gelditzen.

## Azpiegitura eta garraioak

La Pamplonesa autobus konpainiak Ibero Iruñearekin batzen du. Autobus lineak, honako ibilbidea egiten du:
* Etxauri - Ibero - Ororbia - Orkoien eta Iruñea
Konpainia berdinaren beste linea batek Iruñea eta Ibero bitartekoa, honako ibilbidea egiten du:
* Ibero - Izkue - Lizasoain - Ororbia - Aratzuri - Orkoien eta Iruñea

## Iberotar ezagunak

* Nicolás Ollo Bidaurreta (1816-1874), jeneral karlista.
* Ramon Goikoetxea "Evangelista de Ibero" (1873 - 1909), fraide euskaltzalea.
* Juan Martinez de Irujo (1981), pilotaria.

## Ikus, gainera

* Iruñerria

## Kanpo estekak

* Datuak: Q9006599
* Multimedia: Ibero / Q9006599
# Iberoamerikar zinemaldiak

* Mazatlán-ko Zinemaldia (México)
* Viña del Mar-ko Zinemaldia (Chile)
* Gramado-ko Zinemaldia (Brasil)
* Cartagena de Indias-ko Zinemaldia (Colombia)
* Santo Domingo-ko Zinemaldia (República Dominicana)
* San Juan Cinemafest-ko Zinemaldia (Puerto Rico)
* Punta del Este-ko Zinemaldia (Uruguay)
* Chicago-ko Zinemaldia. Estatu Batuak

## Kanpo estekak

* Datuak: Q12259376
# Ibero (argipena)

Ibero hitzak adiera batzuk ditu.

## Toponimia

* Ibero: Oltza zendeako herria, Nafarroan.

## Deitura

* Inazio Fermin Ibero (c.1530-1612), monje zistertarra eta idazlea.
* Inazio Ibero (1684 - 1766), arkitektoa.
* Frantzisko Ibero (1724 - 1795), arkitektoa; aurrekoaren semea.
* Luis Ibero (1949 -), politikaria.

## Ikus, gainera

* Iberia.
* Iberiera.
* Iberiarrak.
# Iberoamerika

Iberoamerika Espainiak eta Portugalek beren aginpean izandako Ameriketako zenbait herrik osaturiko multzoa da.
Aipaturiko herrialdeen eskuetan egon diren herriak: Argentina, Bolivia, Costa Rica, Kuba, Txile, Ekuador, El Salvador, Guatemala, Honduras, Mexiko, Nikaragua, Panama, Paraguai, Peru, Dominikar Errepublika, Uruguai, Venezuela, Puerto Rico, Brasil, Haiti, Guyana frantsesa, Martinika eta Guadalupe.
Iberoamerikak 20.585.397 km$^2$ dauzka guztira, eta 380.900.000 biztanle (1983). Baliabide natural handiak ditu; petrolioa, burdina, kobrea, bauxita, zilarra, zura, laboreak, arraina. Biztanle-kopuruaren hazkundea, Afrikakoarekin batera, munduko handiena da (% 2´7 urteko, 1965-1975 bitartean).
Batzuetan, termino honen baitan Espainia eta Portugal ere sartu dira, baita Andorra zenbaitetan ere.

## Kanpo estekak

* Datuak: Q377916
* Multimedia: Iberoamérica / Q377916
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .
# Ibernaloko Andre Mariaren baseliza

Ibernaloko Andre Mariaren baseliza, lehen parrokia izana, Arabako Santikurutze Kanpezu herrian dago, Kodesko mendilerroaren hegalean. Jerónimo Aznarrek, Calahorrako apezpikuak idatzitako gutun batean, 1257. urtean, Ibernal bezala agertzen da.

## Historia

Baselizan harri zizelkatu bat aurkitu zuten, gaur egun Gasteizko Arkeologia Museoan, kristautasunaren aurrekoa izan daitekeena; horren arabera kristautasunaren aurreko tenplua egon zitekeela inguru horretan. XVI. mendean oraindik parrokia zen. 1930ean zaharberritu zuten, baina oraindik aurrealdean antzinako baselizaren kanpai-horma erromanikoa erakusten du. Santutegiaren barruan, erretaula nagusiaren erdian, Ibernaloko birjinaren irudia semearekin dago, XIII. edo XIV. mendeko irudia. Alboetan beste bi erretaula neoklasikoak daude, San Kristobali eta San Isidrori eskainita hurrenez hurren. Gaur egun, baselizaren ondoan, eraikin berean, landa-turismoko etxea dago.

## Erreferentziak

* ↑ http://www.biodiversidadvirtual.org/etno/Ermita-de-Nuestra-Senora-de-Ibernalo-(Santa-Cruz-de-Campezo)-img20242.html
* ↑ https://ibernalokoama.wordpress.com/2011/05/02/ermita-de-nuestra-senora-de-ibernalo-de-santa-cruz-de-campezo/

## Bibliografia

* Portilla Vitoria, Micaela eta Eguia López de Sabando, José: Catálogo monumental de la diócesis de Vitoria. II. liburuki. Gasteiz. Apezpikua eta Gasteizko Kutxa, 1968.

## Kanpo estekak

* (Gaztelaniaz):www.biodiversidadvirtual.org
* (Gaztelaniaz): landa-etxearen inguruko informazioa.
* (Gaztelaniaz): Auñamendi Entziklopedian.
* Datuak: Q126911540
* Multimedia: Hermitage of Nuestra Señora de Ibernalo / Q126911540
# Jacupiranga

Jacupiranga Brasilgo udalerri bat da, São Pauloko estatuan kokatua. 16.116 biztanle ditu 704,19 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q985506
* Multimedia: Jacupiranga / Q985506
# Jacutingaita

Jacutingaita mineral bat da.

## Ezaugarriak

Jacutingaita elementu kimiko mineralaren formula kimikoa hau da: ${\ce {Pt2HgSe3}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Jacutingaite: Mineral information, data and localities.» www.mindat.org (Noiz kontsultatua: 12-05-2019).
# Jacurso

Jacurso Italiako udalerri bat da. Catanzaroko probintzian kokatuta dago, Calabria eskualdean. 549 biztanle ditu, 21 kilometro koadroko azaleran banatuta.

## Mugakideak

Jacursok honako udalerri hauekin egiten du muga:
Curinga Maida San Pietro a Maida Cortale Filadelfia Polia

## Kanpo estekak

* Datuak: Q53534
* Multimedia: Jacurso / Q53534
# Jacutinga (Rio Grande do Sul)

Jacutinga Brasilgo udalerri bat da, Rio Grande do Sul estatuan kokatua. 3.338 biztanle ditu 179,296 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q2077978
* Multimedia: Jacutinga (Rio Grande do Sul) / Q2077978
# Jacuí

Jacuí Brasilgo udalerri bat da, Minas Gerais estatuan kokatua. 7.495 biztanle ditu 409,229 km²ko eremuan.

## Ikus, gainera

* Minas Gerais

## Kanpo estekak

* Datuak: Q1779955
* Multimedia: Jacuí / Q1779955
# Jacuípe

Jacuípe Brasilgo udalerri bat da, Alagoas estatuan kokatua. 5.352 biztanle ditu 208,739 km²ko eremuan.

## Ikus, gainera

* Alagoas

## Kanpo estekak

* Datuak: Q1808734
* Multimedia: Jacuípe / Q1808734
# Jacutinga (Minas Gerais)

Jacutinga Brasilgo udalerri bat da, Minas Gerais estatuan kokatua. 25.525 biztanle ditu 347,667 km²ko eremuan.

## Ikus, gainera

* Minas Gerais

## Kanpo estekak

* Datuak: Q1804332
* Multimedia: Jacutinga (Minas Gerais) / Q1804332
# Jacuzzi (enpresa)

Jacuzzi (jaˈkuttsi ahoskatua) italiar multinazionala da, bainuontziak ekoizten dituena.

## Historia

1900an, Pordenonen (Friuli, Italia), Jacuzzi familiak, tartean zazpi anaiek, jaioterritik alde egitea erabaki zuen, Ipar Amerikan bizibidea hobetzeko helburuarekin.
Kaliforniako Berkeleyn ezarri ziren eta anaia zaharrenak makinak maneiatzen hasi ziren lanean. Esperientzia hark lagunduta eta San Frantzisko inguruan egin zuten hegazkin ikuskizun batek inspiratuta, 1915ean Rachel Jacuzzi hegazkinentzako propultsio-helizeak egiten hasi zen. Urte berean Jacuzzi Brothers enpresa sortu zuen anaiekin batera, eta Jacuzzi Toothpick (Jacuzzi txotxa) izeneko helize arrakastatsua merkaturatu zuen. Berehala kabina itxiko lehen hegazkin planobakarra asmatu zuten, eta ale asko ekoiztu behar izan zituzten, AEBetako posta zerbitzuak San Frantziskoko badiatik Yosemitera pertsonak eramateko hegazkin hura aukeratu baitzuen.
Baina 1921ean Giocondo anaia konpainiaren planobakarrean izandako istripu batean hil zen eta, ezbeharra gogoan, enpresak hegazkinak egiteari utzi zion. Hegazkinetako ponpa hidraulikoak egiten pilatutako esperientzia nekazaritzarako ponpak ekoizteko erabili zuten orduan. Jacuzzi ponpa berritzaileak Kaliforniako Estatu Azokako urrezko domina lortu zuen 1931n, negozio lerro berriaren arrakastaren seinale.
1943an, 15 hilabete zituela, Kenneth Jacuzziri erreuma-artritisa eta, beraz, min kronikoa diagnostikatu zioten. Candido Jacuzziren semea hidroterapia saioak hartzen hasi zen inguruko ospitale batean, baina saioek ez zuten oinazea luzaroan arintzen, eta haurra sufritzen ezin ikusita, nekazaritzarako ponpa hidraulikoa etxeko bainuontzian probatzea erabaki zuen aitak. Kennethen osasunak nabarmen egin zuen hobera, eta handik urte batzuetara gaixotasun kronikoak ez zion eragotzi enpresaren gidaritza bere eskuetan hartzea.
Doikuntza batzuk erantsita, Jacuzzik 1955ean merkaturatu zuen ponpa, eta 1968an turrustak integratuta zituen bainuontzia ekoizten hasi zen. Hasieran erabilera terapeutikoarekin lotu arren, Hollywoodeko izarrek luxu bihurtu zuten, eta 1970eko hamarkadan, spa industria modernoarekin batera, ekoizpenak eztanda egin zuen. Jacuzzitarrak 1976 arte izan ziren enpresaren jabe, nahiz eta, hidromasaje bainuontziak ez ziren sekula konpainiaren ekoizpen lerro nagusia izan.

## Ikus, gainera

* Hidromasajeko bainuontzi

## Erreferentziak

* 1 2 3 4 5 Irazustabarrena, Nagore. (2013-03-17). «Jacuzziren semeak burbuilazko bainuak behar ditu» Argia CC-BY-SA lizentzia.

## Kanpo estekak

* Datuak: Q1122179
# Jada Facer

Jada Mae Facer (St. George, Utah, 2001eko martxoaren 18a - ) estatubatuar aktore eta abeslaria da. Melissa & Joey sitcomean Joeren alabaren papera egiteagatik da ezaguna. Horretaz gain YouTubeko kanala ere badu eta cover-k egiten ditu. 2022an 100 milioi ikustalditik gora zituen.

## Biografia

St. Georgen jaio zen, Utahn, eta hiriko antzerki taldean Annie musikalean parte hartu zuenean erabaki zuen aktore izan nahi zuela. Familia ondoren Los Angelesera mugitu zen eta Jada Facerrek agentzia batekin kontraatua sinatu zuen.
2011ean izan zuen lehenengo paper aipagarria, Love's Christmas Journey telefilmean. Annabelleren rola bete zuen, hamar urteko haurra. Telefilme bateko artista gazte onenaren saria eskuratu zuen gainera. 2012an Nina Del Tango laburmetraian egindako lanagatik berriz lortu zuen sari hartarako izendapena.
2014an Melissa & Joey sitcomerako aukeratua izan zen. Daniren papera bete zuen, Joeren alabarena hain zuzen ere. 10 ataletan agertu zen. Ondoren beste telesail batzutan ere agertu da.
2015ean Taylor Swiftekiko zaletasunak bideratuta abestien cover-ak egiten hasi zen. 2017an single bat atera zuen, "7 minutes in Heaven". YouTubeko kanala sortu du eta jarraitzaile ugari izan ditu. 786 mila harpidedunetik gora ditu (2023ko ekainean).

## Filmografia
### Filmeak

| Urtea | Filma | Pertsonaia | Oharrak |
| 2011 | Love's Christmas Journey | Annabelle Davis | Telefilmea |
| 2012 | Beauty and the Least: The Misadventures of Ben Banks | Neska mormoia | Kreditu gabea |
| 2012 | One Bad Thing | Katie | Laburmetraia |
| 2012 | Niña del Tango | Lucy Bird | Laburmetraia |
| 2015 | Battle for Skyark | Ember | |

### Telebista

| Urtea | Filma | Pertsonaia | Oharrak |
| 2014 | Mistresses | Peyton | atal bakarra |
| 2014–2015 | Melissa & Joey | Dani | Ohikoa (3–4 denboraldietan), 10 atal |
| 2014 | Bad Teacher | Harper | atal bakarra |
| 2014 | Nicky, Ricky, Dicky & Dawn | Ang | atal bakarra |
| 2015 | Henry Danger | Courtney Sham | atal bakarra |
| 2016 | The Thundermans | Candi Falconman | atal bakarra |
| 2017 | The Mick | Olivia | atal bakarra |

## Erreferentziak

* ↑ (Ingelesez) «Local girl lands television role» The Spectrum (Noiz kontsultatua: 2023-06-17).
* ↑ (Ingelesez) Goldberg, Lesley. (2011-08-10). «‘All My Children’ Actress to Star in Hallmark Mini ‘Love’s Christmas Journey’ (Exclusive)» The Hollywood Reporter (Noiz kontsultatua: 2023-06-17).
* ↑ (Ingelesez) «Jada Facer» Dutch Entertainment Group (Noiz kontsultatua: 2023-06-17).
* 1 2 3 (Ingelesez) Eddy, Art. (2015-02-16). «Jada Facer Talks "Melissa & Joey," Acting & More» Life of Dad (Noiz kontsultatua: 2023-06-17).
* ↑ Jada Facer - 7 Minutes In Heaven [Official Music Video. ] (Noiz kontsultatua: 2023-06-17).

## Kanpo estekak

* Aktorearen IMDBko fitxa irakurgai (Ingelesez)
* YouTubeko kanala
* Datuak: Q22002899
# Ilarratzeko abadia

Ilarratzeko abadia Esteribarko Ilarratz eta Ezkirotz lekuen artean XVI. mendeko kristiau eliza bat da.

## Eraikina

Gurutze Zainduaren eliza (lehen San Martingo eliza), gaur egun Abadia bezala ezagutzen dena, Iruñeko Artzapezpikutzak partikular bati saldu zion 2008an. Ilarratz eta Ezkirotz arteko erdibidean dagoen eraikuntza da, harriz egina, gotiko berantiar estilokoa (XVI. mendea), nabe bakarrekoa, alboko kapera bat duena (ebanjelioaren aldekoa), habeartearen altuera berekoa, burualdea burualde zuzena duena eta oinaldean kanpandorrea duena. Geroagoko aldaketa batzuek (XVII. mendetik aurrera) eragina izan zuten eraikinaren egituran eta altzarietan. Epistolaren aldeko hormatik sartzen da, arkupeak babesten duen erdi-puntuko arkudun ate batetik. Estalkia gurutze-ganga izartuz estalita dago, eta giltzarriak ditu eremu guztietan, oinaldeko atalean izan ezik, hor baitago goi-korua, dorrearen beheko zatiarekin bat datorrena, dinteldua baita. Erretaula nagusia, urre koloreko egurrez eta polikromatua, Artzapezpikutzak saldu aurretik kendu zuena, gaur egungo obra da, eta erdiko horma-hobian Santa Luziaren irudia du, fardel biribilekoa. Elizaren ondoan Santa Luzia baseliza eta gaur egun erabiltzen den hilerria zeuden.

## Erreferentziak

* «Esteribar | Ilarratz» esteribar.org (Noiz kontsultatua: 2021-09-11).

## Ikus, gainera

* Ilarratz

## Kanpo estekak

* Datuak: Q65970906
* Multimedia: The Abbey (Ilarratz) / Q65970906
# Ilbarritz

Ilbarritz Bidarteko auzoa da (Lapurdiko kostaldea). Hondartza, Bidarteko eta Miarritzeko hirien artean. Jose Migel Barandiaranek historiaurreko aztarnategi bat (Paleolitoko eta Neolitoko aztarnak) aurkitu zuen Ilbarritzen 1938an. Aipatzekoa da XIX. mendearen amaieran muino batean eraikitako jauregia, Albert de l'Espée baroiarena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EODA. Bidarte (Lapurdiko Itsas Hegia (-a)). Euskaltzaindia.

## Kanpo estekak

* Datuak: Q12259524
# Ilarregi

Ilarregi Ultzamako kontzejua da. 2020 hasieran 60 biztanle zituen.

## Biztanleria

Ilarregiko biztanleria :
| 1960 | 1970 | 1981 | 1990 | 2000 | 2010 | 2020 |
| 138 | 91 | 67 | 67 | 48 | 53 | 60 |

## Ilarregiar ospetsuak

* Martina Ezkurra (1841-1936), sendalaria.
* Xole Erbiti (1942-2009), irakaslea eta euskararen sustatzailea
* Judith Torrea (1973-), kazetaria, blogaria eta idazlea.

## Erreferentziak

* 1 2 Evolución de la población de los municipios y concejos desde 1981, con su legislación asociada. administracionelectronica.navarra.es (Noiz kontsultatua: 2022-1-7).
* ↑ Asiron Suarez, Joseba. Ilarregi. Auñamendi Eusko Entziklopedia, aunamendi.eusko-ikaskuntza.eus (Noiz kontsultatua: 2021-8-7).

## Kanpo estekak

* Datuak: Q3148622
* Multimedia: Ilarregi / Q3148622
# Ilava

Ilava Eslovakiako udalerri bat da, Ilavako barrutian kokatuta. 24,30 km²ko azalera du eta 5456 biztanle 2017ko datuen arabera.

## Historia

Idatzizko lehen aipamena 1229. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q481564
* Multimedia: Ilava / Q481564
# Ilarratxa (San Kristobal)

Ilarratxa (San Kristobal), Araba probintzian topa dezakegun euskal mendia da. Kontrasta herriaren gainean erakusten dituen hormak izango dira mendi honen bereizgarri, baina Kontrastatik begiratuz gero nahikoa itxura zatarra erakusten du, idortutako buztinezko aldapa biluziak, antena instalazioa gain-gainean... ez da hori tontorra ordea, tontorra mendebalderago dago, pagadi eder baten azpian eta bere oinean zabaltzen den haran luzeari begira. Iturrieta aldetik dator antena instalaziora heltzen den asfaltozko pista.

## Kanpo estekak

Ilarratxa (San Kristobal), http://www.euskal-herria.org/.